stanford-oval/wikipedia huggingface dataset:
אאורוס סנאט

| --- | --- |

אאורוס סנאט בסלון הרכב הבינלאומי במוסקבה. 2019.
 מאפיינים כלליים
 נקרא גם:  "השיירה"
 יצרן:  מכון המחקר המדעי לרכבים ומנועים, סולרס-ילבוגה
 שנות ייצור:  2018—
 הרכבה:  רוסיה רוסיה
 מודל קודם:  אין
 חברת אם:  מכון המחקר המדעי לרכבים ומנועים
 סיווג:  מכוניות סלון יוקרה
 מרכב:  4 דלתות
 אורך:  6.620 מטרים
 רוחב:  2.000 מטרים
 גובה:  1.695 מטרים
 משקל:  6,500 ק"ג
 בסיס גלגלים:  4×4
 מפרט טכני
 מנוע:  V8 צילינדרים המספק 598 כ"ס
אאורוס סנאט (Aurus Senate) היא לימוזינה שנבנתה במקור עבור נשיא רוסיה והיא המכונית הנשיאותית, מתוצרת מכון המחקר המדעי לרכבים ומנועים (NAMI), אשר נחשפה בשנת 2018 ומשרתת כרכב השרד הנשיאותי. ברישומי המכון, הפרויקט מכונה רשמית בשם מודל הפלטפורמה המאוחדת ומהווה חלק ממותג אאורוס.
אאורוס הוא מותג מכוניות היוקרה שנבנה על פי סטנדרטים שקבע שירות האבטחה הפדרלי של רוסיה. כלי הרכב מצויד באמצעים רבים ומתקדמים להגנה, התקפה, והצלת חיים, שמטרתם להגן על נשיא רוסיה בעת נסיעתו במכונית. משווק גם עבור השוק הפרטי.
רוב פרטי המכונית מסווגים מטעמי ביטחון ובדומה לנהוג ברכבי שרד נשיאותיים, על קצוות מכסה המנוע הקדמי של הרכב, מורכבים דגל המדינה והדגל הנשיאותי (בסיורים מקומיים). כאשר הנשיא מבקר במדינה זרה, דגל הנשיאות מוחלף בדגל המדינה הזרה. אורך רכב הדגל, לימוזינת הסנאט מגיע לכדי 6.62 מטרים. מנוע ה-V12, פותח בשיתוף פעולה עם Porsche Engineering‏.
ייצור סדרתי של הרכב החל ב-21 במאי 2021. בספטמבר 2021, במהלך הפורום הכלכלי המזרחי, תוצג גרסה של הרכב המונעת במימן.
מאז ספטמבר 2020, אאורוס סנאט משמש באירועים רשמיים את מושלי הפדרציה הרוסית. בפרט, גרסת סדאן לבנה שימשה במהלך טקס השבעת נשיא טטרסטן.
גלריה

הלימוזינה הנשיאותית במהלך טקס ההשבעה לנשיאות של ולדימיר פוטין, במאי 2018
רכבי האבטחה מדגם אאורוס ארסנל
אין ווינטער
ראו גם

זיל 111
זיס 101
זיל-4112R
זיל 4104
בנטלי סטייט לימוזינה
מכונית נשיא ארצות הברית קדילאק DTS
הערות שוליים

↑  Единая модульная платформа
↑  תומר הדר, אורוס מציגה את הלימוזינה של רוסיה, באתר כלכליסט, 4 בספטמבר 2018
↑  Кортеж для президента: 5 фактов о новом лимузине Путина
↑  «Кортеж» забуксовал
↑
M (סרט)

| --- | --- |

כרזת הסרט מ-1931
 בימוי:  פריץ לאנג 
 הופק בידי:  סימור נבנצל 
 תסריט:  פריץ לאנג תיאה פון הארבו
 עריכה:  פול פלקנברג 
 שחקנים ראשיים:  פיטר לורה
 מוזיקה:  אדוורד גריג 
 צילום:  פריץ ארנו וגנר 
 מדינה:  גרמניה
 חברה מפיצה:  שטאר-פילם (גרמניה), סרטי פרמאונט (ארצות הברית)
 שיטת הפצה:  וידאו על פי דרישה, DVD, בלו-ריי 
 הקרנת בכורה:  11 במאי 1931 גרמניה  2 באפריל 1932 המנדט הבריטי   3 במאי 1933 ארצות הברית
 משך הקרנה:  117 דק' 
 שפת הסרט:  גרמנית 
 סוגה:  סרט מתח, פילם נואר, סרט דרמה 
 הכנסות באתר מוג'ו:   m
 דף הסרט ב־IMDb
 
"M" הוא סרטו של הבמאי הגרמני פריץ לאנג משנת 1931. הסרט נכתב על ידי לאנג ואשתו תיאה פון הארבו, והוא אחד מהסרטים הראשונים בז'אנר הפילם נואר, ומהווה נקודת קישור בין זרם קולנועי זה לבין הקולנוע האקספרסיוניסטי הגרמני משנות ה-20. הוא אחד הסרטים הראשונים המציגים דמות של רוצח סדרתי. הסרט עשה שימוש חלוצי בקול, בשנותיו הראשונות של הקולנוע המדבר ולאחר שקיעת הסרט האילם. הסרט הוקרן לראשונה בארץ ישראל  בשני לאפריל 1932.
עלילת הסרט

רוצח סדרתי, המגולם בידי השחקן פיטר לורה, אורב לילדים, ומשטרת ברלין משקיעה מאמץ רב בלכידתו, כולל נוכחות מוגברת ברחובות ופשיטות, דבר המפריע לעבודתו הסדירה של העולם התחתון. כנופיות הפשע מחליטות למצוא את הפושע בעצמם, ואכן עושות זאת באמצעות חבורה של קבצנים המאתרים את הרוצח ומסמנים את מעילו באות "M". בשיאו של הסרט, הפושע עומד בפני "בית דין" של העולם התחתון, ופונה בנאום נרגש שבו הוא מספר כי אינו מסוגל לשלוט בדחפיו. הנאום המסתיים בזעקתו המפורסמת – "מי יודע איך זה להיות אני?". ברגע האחרון מציל מפקח המשטרה קארל לוהמן את הרוצח ממעשה לינץ' המתוכנן על ידי הפושעים.
הרקע לעלילת סרט

הסרט מבוסס באופן חלקי על סיפורו של פריץ הארמן, רוצח הסדרתי מהנובר, קארל גרוסמן מברלין, קארל דנקה ועל סיפורו האמיתי של פטר קירטן המכונה "הערפד מדיסלדורף" רוצח ילדים שפעל בתחילת המאה ה-20.
לסרט קדם מסע פרסום, בו פורסמה הסיסמה "הרוצחים נמצאים בינינו". הנאצים חששו כי הסיסמה מופנית אליהם, וכי לאנג היהודי ופיטר לורה, שאף הוא היה יהודי, יצרו סרט אנטי-נאצי. לחששות אלו לא היה בסיס, שכן הסרט אינו סרט פוליטי באופן מפורש, כי אם סרט בלשי. לאחר עליית הנאצים לשלטון נאסרה הקרנת הסרט, בשל יהדותם של יוצריו. במבט לאחור נראה כי האווירה בסרט של עיר בה מושל הפחד, והנקרעת בין כוחות הסדר וכוחם של ההמונים אכן משקפת את הנעשה בימיה האחרונים של רפובליקת ויימאר. יצירת המתאם בין כוחות שמירת הסדר והסמכות ובין העולם התחתון, הרודפים שניהם אחר האדם החריג, יוצא הדופן, בשם "העם", כמו גם התיאור של ההיסטריה ההמונית המונעת על ידי אמצעי התקשורת, נראים כיום כרמיזה אנטי-נאצית ברורה, אם כי נראה כי כוונתו של הבמאי לא הייתה פוליטית במפורש, על אף הביקורת החברתית המפורשת העולה מן הסרט. סרטו הבא של לאנג, "צוואתו של ד"ר מבוזה" (1933), כלל כבר התייחסות פוליטית אנטי נאצית מפורשת.
הסרט נוצר בתחילת ימי הסרט המדבר. לאנג מאפיין את הרוצח אותו משחק לורה, בשריקה של המנגינה "באולמו של מלך ההר" מתוך היצירה "פר גינט" של אדוארד גריג. כך, למשל, באחת הסצנות המפחידות ביותר בסרט, אין רואים את רציחתה של הילדה, אלא רק שומעים את השריקה, שמקושרת אצל הצופה עם דמותו של הרוצח, ואת זעקת הילדה, שלאחריה נמשכת השריקה, ומבינים את שהתרחש מבלי שהדברים נראים במפורש על המסך. לורה עצמו לא ידע לשרוק, והשריקה הנשמעת בסרט היא שריקתה של אשתו של לאנג, תיאה פון הארבו.
לאנג שומר בסרט על אווירה של אקספרסיוניזם גרמני משנות ה-20 שהוא היה בין היוצרים הבולטים בו (לצד במאים כפרידריך וילהלם מורנאו ואחרים). הסרט צולם באולפן, והמיז-אן-סצנה המיוחדת יוצרת אווירה קודרת, עירונית, השומרת על כוחה הקולנועי גם עבור הצופה בן ימינו.
האווירה שבסרט של העולם התחתון בברלין, ו"אגודת הקבצנים", מתוארים גם ביצירה בת אותו הזמן של ברטולט ברכט וקורט וייל "אופרה בגרוש".
כאשר נשאל לאנג מדוע קרא לסרט "M" השיב "לכל אחד מאיתנו "M" בכף ידו". הכוונה הייתה לקווים המופיעים בכף היד, המראים לרוב באופן גס את צורת האות "M".
השחקנית הישראלית חנה מרון, שנחשבה ל"ילדת פלא", שיחקה בסרט בגיל 7 את הילדה ששרה את השיר הפותח את הסרט.
מורשתו של הסרט

הדמות שגילם פיטר לורה בסרט היה תפקידו החשוב הראשון בקולנוע, ושימש כמנוף לקריירה שלו, שהמשיכה בהוליווד לאחר שנאלץ לעזוב את אירופה בשל יהדותו. מאז סרט זה שיחק לורה בתפקידי נבלים בלבד.
נאומו של לורה בסרט נוצל על ידי יוזף גבלס בסרט התעמולה הנאצי "היהודי הנצחי", סרט תעמולה אנטישמי חריף, המאשים את היהודים בדלדולה של הרוח הגרמנית באמצעות יצירת אמנות מנוונת. הסרט משתמש בנאומו של לורה בסרט "M" על מנת לזהות את העם היהודי עם נטיות רצחניות מעוותות, ועם סירובה של דמותו של לורה בסרט לקחת אחריות על מעשיה.
לאנג עצמו נאלץ אף הוא להימלט לארצות הברית. בשנת 1936 צילם בארצות הברית את סרטו האמריקאי הראשון "זעם", בו מסופר על נווד המגיע לעיירה בארצות הברית, נחשב בטעות לרוצח, ונעשה בו מעשה לינץ'. הנווד נמלט בחסות שרפה שפורצת, אך שב נחוש לנקום במעניו. סרט זה הוא הקרוב ביותר בו הגיע לאנג לאווירה המיוחדת ולהישגים האמנותיים של "M". לאנג שב לנושאים אלו במהלך הקריירה האמריקנית שלו, אך לא הגיע לאותה רמה של הישגים קולנועיים וויזואליים.
כיום נחשב "M" לאחד מהסרטים הטובים ביותר שנעשו אי פעם, והוא מופיע באופן תדיר ברשימות "מאה הסרטים הגדולים" שנערכות מעת לעת.
הסרט הופק מחדש בשנת 1951 בבימויו של ג'וזף לוסי, שהעביר את העלילה מברלין ללוס אנג'לס, אך נחשב לכישלון הן בקופות והן בביקורת.
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "M (או: העיר מחפשת רוצח)", עמ' 15–17
הערות שוליים

↑  ממוצ"ש 2.4.32, קולנוע "אופירה מוגרבי": M (הרוצח הפסיכופטי), דבר, 1 באפריל 1932
↑  {{{1}}}, ממוצ"ש 2.4.32, קולנוע "אופירה מוגרבי": M (הרוצח הפסיכופטי),, דבר, 1 באפריל 1932
| --- | --- |
בקרת זהויות :  NLI: 987007369788905171  BnF: cb12146985k (data)  GND: 4289372-0  LCCN: n91091193  NKC: unn20201084407  SUDOC: 029954193  VIAF: 174661333   WorldCat (עם VIAF): 174661333 
פטר קירטן, הערפד מדיסלדורף
אדוארד ג'נר

| --- | --- |

 לידה:  17 במאי 1749 ברקלי, ממלכת בריטניה הגדולה 
 פטירה:  26 בינואר 1823 (בגיל 73) ברקלי, הממלכה המאוחדת של בריטניה הגדולה ואירלנד 
 ענף מדעי:  רפואה 
 מקום לימודים:  סנט ג'ורג', אוניברסיטת לונדון  Katharine Lady Berkeley's School  אוניברסיטת סנט אנדרוז  Cirencester Grammar School 
 פרסים והוקרה:  עמית החברה המלכותית (1789)  עמית האגודה הלינאית של לונדון (1798)  עמית האקדמיה האמריקאית לאמנויות ולמדעים  עמית המכללה המלכותית לרופאים של אדינבורו 
 בן או בת זוג:  קתרין ג'נר (26 במרץ 1788–?) 
 צאצאים:  אדוארד רוברט ג'נר, Catherine Fitzhardinge Jenner, Robert Fitzhardinge Jenner 
 תרומות עיקריות
 חיסון נגד אבעבועות שחורות
 חתימה:   
 
אדוארד ג'נר (באנגלית: Edward Jenner‏; 17 במאי 1749 – 26 בינואר 1823) היה רופא כפרי בריטי, שנחשב לרופא הראשון שגילה את החיסונים. המציא בשנת 1796 את החיסון נגד אבעבועות שחורות, מחלה קשה ומסוכנת שהמערכת הרפואית לא יכלה להתמודד עמה.
ביוגרפיה

כבר בגיל 14 היה ג'נר מתמחה עוזר למנתח בדרום גלוסטרשייר. התמחות זו נמשכה שבע שנים. ב-1770 הוא החל התמחות בבית החולים סנט ג'ורג', שנמשכה שלוש שנים. בבית החולים הוא קיבל עצה שהייתה מקובלת בעידן הנאורות, "אל תחשוב, נסה". הוא קיבל את תואר הרופא שלו MD בשנת 1792 מאוניברסיטת סנט אנדרוז. לאחר סיום ההתמחות שלו חזר לברקלי והקים מרפאה כרופא משפחה מצליח ומנתח.
ב-1788 נבחר לחבר החברה המלכותית. הוא פרסם מחקר מפורט על הקוקייה המצוייה הכולל התבוננות, ניסוי וניתוח.
ג'נר פיתח את החיסון מסרום של בקר לאחר שגילה כי הנערות החולבות שחלו באבעבועות הבקר (שהיא מחלה קלה) לא נדבקו באבעבועות שחורות. במסגרת מחקרו, ערך ג'נר ניסויים בילדים. באחד הניסויים, הוא החדיר לגופו של ג'יימס פיפס (אנ'), ילד בריא ועני בן שמונה, נגעים של אבעבועות הבקר, ולאחר מספר שבועות, החדיר לגופו נגעים של אבעבועות שחורות. מאחר שאת החיסון הרכיב ג'נר באמצעות וירוסים הגורמים למחלת אבעבועות הבקר, נקראים בימינו כל החיסונים בלועזית Vaccination, (בלטינית: Vacca, פרה). האנשים לגלגו על ג'נר וטענו שהוא מנסה להפוך אנשים לדינוזאורים, ורק לאחר שלואי פסטר, ממשיך דרכו, פיתח את השיטה לחיסון הוא הפך את המילה מגנאי למכובדת על ידי מתן השם למה שידוע לנו בעברית כחיסון. בימינו משתמשים בחיסונים כמעט בכל רחבי העולם באופן שגרתי, ובכך נחסכו מיליוני מקרי מוות ממחלות קשות.
אדוארד ג'נר היה אח בלשכת Faith and Friendship מספר 449 של הבונים החופשים, בגלוסטרשייר, אנגליה.
הערות שוליים

↑  Susan E. Lederer. "Children as Guinea Pigs: Historical Perspectives". Section of History of Medicine Yale University School of Medicine. 2003
| --- | --- |
בקרת זהויות :  NLI: 987007272952105171  PLWABN: 9810696361605606  BIBSYS: 90553978  BNE: XX980409  BnF: cb12571626b (data)  CANTIC: a11594640  CiNii: DA01585602  GND: 118712039  ICCU: SBLV202694  ISNI: 0000 0000 8112 3475  LCCN: n79086454  LNB: 000115688  NDL: 00444648  NKC: nlk20000083478  NLA: 35245480  NLK: KAC201934035  NSK: 000107262  NTA: 06901714X  RERO: 02-A003424022  SELIBR: 191595  SNAC: w65t3k35  SUDOC: 035029838  Trove: 880217  VcBA: 495/170768  VIAF: 32791168   WorldCat (עם VIAF): 32791168 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אדית הולוואי

| --- | --- |

 לידה:  1868 הממלכה המאוחדת 
 פטירה:  1956  (בגיל 88 בערך)
 הישג בולט:  הייתה אלופת בריטניה לנשים. השתתפה בתחרויות לגברים, כולל  באולימפיאדה
 מדינה:  בריטניה
 
אדית הולוואי (באנגלית: Edith M. Holloway;‏ 1868–1956) הייתה שחמטאית בריטית ופעמיים אלופת בריטניה בשחמט לנשים.
הולוואי ניצחה באליפות בריטניה הראשונה לנשים שנערכה בשנת 1919, זכתה מספר פעמים בפודיום באליפויות נוספות וזכתה בפעם השנייה בתואר בשנת 1936.   (אורכב 30.08.2008 בארכיון Wayback Machine)
באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז (1924), ייצגה את אנגליה ותוצאותיה +2 -9 =2. בין היתר ניצחה את פטר פוטמקין. זו הייתה הופעה ראשונה של אישה באולימפיאדת גברים.
באולימפיאדת השחמט 1927 חלקה מקום רביעי-חמישי, אחרי ורה מנצ'יק, קטרינה בסקוב ופאולה וולף-קלמר.
באליפות העולם בשחמט לנשים 1935 חלקה מקום שישי-שביעי (לצד רוזה הרמן)
באליפות העולם בשחמט לנשים 1937 חלקה מקום 10–16.
הערות שוליים

↑  
Mrs. Edith Holloway for Great Britain was the first woman to have appeared at the Olympiads. The officially recognized Olympiads did not enjoy participation of women until 1950.
↑  http://www.ajedrezdeataque.com/11%20Ajedrez%20Femenino/Palmares/Ctos_Mundo/Londres_27.htm
↑  http://www.ajedrezdeataque.com/11%20Ajedrez%20Femenino/Palmares/Ctos_Mundo/Varsovia_35.htm
ערך זה הוא קצרמרבנושא שחמטאים ובנושא בריטים. אתם מוזמנים לתרום לוויקיפדיה ו.
Mala Santa

Mala Santa (באנגלית: Bad Saint) הוא אלבום הבכורה של הזמרת-יוצרת האמריקאית בקי ג'י. אלבום הבכורה יצא לאור ב-18 באוקטובר 2019, על ידי חברת התקליטים סוני מיוזיק לטין. מתוך האלבום יצאו חמישה סינגלים.
באלבום נכללים שני הלהיטים "Mayores" ו-"Sin Pijama", שצברו ביחד למעלה מ-3.2 מיליארד צפיות.
רקע, הפקה והוצאה

בשנת 2016, הוציאה בקי ג'י את השיר הראשון שלה בשפה הספרדית, "Sola". השיר זכה להצלחה, ובעקבות כך הוציאה ג'י שיר נוסף בספרדית, "Mangú". בתחילת שנת 2017, הוציאה את שירה "Todo cambió", שזכה להצלחה כאשר נכנס אל מצעד השירים הלטיניים של בילבורד. בהמשך, הוציאה את "Mayores" בשיתוף עם באד באני. השיר הפך ביחד עם "Sin Pijama", לשירה המצליח ביותר.
באפריל 2018, הוציאה ג'י ביחד עם הזמרת-יוצרת נאטי נטשה, את השיר "Sin Pijama", שהפך לאחד מהשירים הלטיניים המצליחים ביותר בכל הזמנים. באוגוסט 2018, הוציאה את השיר "Cuando Te Besé", שזכה להצלחה רבה. לאחר מכן, יצא השיר "Dollar", שצבר למעלה מ-100 מיליון צפיות ביוטיוב. באוקטובר 2019, לאחר קריירת שירה של למעלה מעשור, הודיעה ג'י כי היא תוציא את אלבום הבכורה שלה ב-18 באוקטובר 2019.
הסינגל הראשון מתוך האלבום נבחר להיות "Mayores". זאת תוך שלא הכניסה בקי ג'י לאלבום את שלושת השירים שקדמו לו. שיר הנושא מתוך האלבום הוא "Mala Santa".
רשימת רצועות

| Mala Santa> מס' | Mala Santa> שם | Mala Santa> משך | Mala Santa>  | Mala Santa>  | Mala Santa>  | Mala Santa>  | Mala Santa>  | Mala Santa>  | Mala Santa>  |
| --- | --- | --- | --- | --- | --- | --- | --- | --- | --- |
| 1. | Mala Santa  | 2:53 |  |  |  |  |  |  |  |
| 2. | Dollar (בשיתוף מייק טוורס)   | 3:24 |  |  |  |  |  |  |  |
| 3. | 24/7  | 2:45 |  |  |  |  |  |  |  |
| 4. | Si Si  | 3:00 |  |  |  |  |  |  |  |
| 5. | Vámonos (בשיתוף Sech)   | 3:31 |  |  |  |  |  |  |  |
| 6. | Mejor Asi (בשיתוף דארל)   | 2:53 |  |  |  |  |  |  |  |
| 7. | Peleas  | 3:27 |  |  |  |  |  |  |  |
| 8. | No Te Pertenezco  | 3:37 |  |  |  |  |  |  |  |
| 9. | En Mi Contra  | 2:23 |  |  |  |  |  |  |  |
| 10. | Me Acostumbré (בשיתוף מאו וריקי)   | 3:36 |  |  |  |  |  |  |  |
| 11. | Ni De Ti Ni De Nadie  | 3:01 |  |  |  |  |  |  |  |
| 12. | Subiendo (בשיתוף דיילקס)   | 2:58 |  |  |  |  |  |  |  |
| 13. | Te Superé (בשיתוף ציון & לנוקס ופארוקו)   | 4:32 |  |  |  |  |  |  |  |
| 14. | Cuando Te Besé (בשיתוף פאולו לונדרה)   | 4:16 |  |  |  |  |  |  |  |
| 15. | Sin Pijama (ביחד עם נאטי נטשה)   | 3:10 |  |  |  |  |  |  |  |
| 16. | Mayores (בשיתוף באד באני)   | 3:23 |  |  |  |  |  |  |  |
| משך כולל: | משך כולל: | 52:49 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | בילבורד 200 | 85 |
|  ארצות הברית | מצעד האלבומים הלטיניים | 3 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 7× (לטיני) | 420,000 |
| מקסיקו (AMPROFON) | פלטינה | 60,000 |
 מכירות + הזרמת מדיה בלבד
הערות שוליים

↑  די ג'יי לואיאן, ממבו קינגס, דייב קאטש, הידרו, דימלו פלוו, ג'ון לאונה
1 2  Becky G anuncia su primer disco, 'Mala Santa': ¿cómo reconciliará en él todas sus facetas?, jenesaispop.com, ‏2019-10-09 (בספרדית)
1 2  Becky G anuncia e mostra a capa do “Mala Santa”, seu primeiro álbum, POPline, ‏2019-10-08 (בפורטוגזית)
1 2  Becky G presenta "Mala Santa": como diabla y como angel, ¡hermosa!, mui (בספרדית)
↑  Finally! Becky G Announces Her Debut Album, 'Mala Santa', idolator, ‏2019-10-09
↑  Becky G announces release date for debut album 'Mala Santa', HOLA USA, ‏2019-10-08 (בספרדית)
↑  Becky G YouTube Statistics and History, kworb.net
↑  Becky G - Sola (Official Music Video), נבדק ב-2019-10-19
↑  Becky G - Mangú (Official Video), נבדק ב-2019-10-19
↑  Becky G Chart History, Billboard
1 2 3  Becky G, Bad Bunny - Mayores (Official Video), נבדק ב-2019-10-19
↑  Becky G, Natti Natasha - Sin Pijama (Official Video), נבדק ב-2019-10-19
↑  Becky G, Paulo Londra - Cuando Te Besé (Official Video), נבדק ב-2019-10-19
↑  Becky G, Myke Towers - DOLLAR (Official Video), נבדק ב-2019-10-19
↑  MALA SANTA by Becky G. (באנגלית אמריקאית), נבדק ב-2019-10-19
↑  Becky G - MALA SANTA (Álbum Visual), נבדק ב-2020-01-15
↑  Gold & Platinum, RIAA (באנגלית)
↑  AMPROFON, amprofon.com.mx
| בקי ג'י |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Mala Santa • Esquemas • Esquinas • Encuentros |  |
| מיני-אלבומים | Play It Again |  |
| סינגלים | "Problem" • "Becky From the Block" • "Can't Get Enough" • "Shower" • "Can't Stop Dancin'" • "Lovin' So Hard" • "Break a Sweat" • "Sola" • "Mangú" • "Todo cambió" • "Mayores" • "Sin Pijama" • "Cuando Te Besé" • "Pienso en Ti" • "Booty" • "LBD" • "Green Light Go" • "La Respuesta" • "Dollar" • "Secrets" • "Mala Santa" • "Perdiendo la Cabeza" • "They Ain't Ready" • "Muchacha" • "Jolene" • "Tiempo Pa Olvidar" • "My Man" • "Otro Día Lluvioso" • "No Drama" • "Rotate" • "Te Va Bien" • "Ram Pam Pam" • "Fulanito" • "Only One" • "Mal de Amores" • "Baila Así" • "Pa' Mis Muchachas" • "Bella Ciao" • "Mamiii" • "No Mienten" • "Ya Acabó" • "Bailé Con Mi Ex" • "La Loto" • "Amantes" • "Te Quiero Besar" • "Arranca" • "Chanel" • "La Nena" |  |
| השתתפות בשירים | "Wish U Were Here" • "Oath" • "Quiero Bailar (All Through the Night)" • "Como Tú No Hay Dos" • "Wild Mustang" • "Take It Off" • "Si Una Vez (If I Once)" • "Que Nos Animemos" • "Díganle" • "Mi Mala (Remix)" • "Mad Love" • "Ya Es Hora" • "Don't Go" • "Bubalu" • "Banana" • "Next to You" • "Que Me Baile" • "Rebota (Remix)" • "Cómo No" • "Chicken Noodle Soup" • "Giants" • "Vai Danada (Funk Total)" • "Mala (Remix)" • "Que Maldicion (Remix)" • "Down to Miami" • "Wow Wow" • "Zona del Perreo" • "La Ducha (Remix)" |  |
| --- | --- |
בקרת זהויות :  MusicBrainz release group: cededc06-5888-4011-97b4-14052df4c61a
אביה הכהן

| --- | --- |
אין תמונה חופשית
 לידה:  23 בספטמבר 1960 (בן 64) ב' בתשרי תשכ"א ירושלים
 מדינה:  ישראל 
 השתייכות:  ציונות דתית
 תפקידים נוספים:  מורה לתנ"ך, תלמוד וחסידות
 אב:  ידעיה הכהן 
 אם:  דינה הכהן 
 
הרב אביה הכהן (נולד ב-ב' בתשרי תשכ"א, 23 בספטמבר  1960) הוא חוקר תנ"ך ומורה לתנ"ך, תלמוד וחסידות.
קורות חייו

נולד בירושלים, וגדל על גבול השכונות רחביה ושערי חסד. אביו, ידעיה הכהן, היה ממקימי ישיבת הר עציון והיה פעיל בהנהלתה. אמו דינה הכהן (בתו של נתן גרדי) כיהנה כראש מדרשת אמונה. סבו מצד אביו הוא שמואל הכהן וינגרטן, שחלק מכתבי-ידו הובאו לדפוס על ידי הרב אביה.
היה חניך בתנועת בני עקיבא. שימש מדריך בסניף מרכז ירושלים ובסניף פיתוח בשדרות. הכהן למד בישיבה התיכונית אור עציון, שם נקשר לרב חיים דרוקמן, שהשפיע עליו רבות. למד בישיבת ההסדר ישיבת הר עציון ושירת שירות צבאי מלא.
הכהן למד לתואר ראשון (B.A) באוניברסיטה העברית בחוגים למקרא ולמחשבת ישראל, המשיך לתואר מוסמך-מחקרי בחוג למקרא באוניברסיטה העברית. עבודת התזה שכתב, בהדרכת הפרופ' שרה יפת, עסקה ב"סוגיית העריכה בחטיבת סיפורי אליהו ואלישע". בתקופת לימודיו עבד כעוזר מחקר של הרב פרופ' מאיר וייס. בחלק משנים אלו גם למד בחברותא עם הרב בני לאו.
בין השנים תשמ"ב-תשמ"ח ריכז, עם אלישבע אשתו, את פעילות הוותיקים בתנועת גשר.
בשנת תשמ"ח הגיע לישיבת הקיבוץ הדתי עין צורים, שימש בה ר"מ לתנ"ך ולימד גם חסידות וגמרא. בד בבד הוא הקים את "הקרן לעזרה הדדית לבוגרי השילוב" (ע"ר). בשנתה האחרונה של הישיבה, ב-2008, עמד בראשה יחד עם יואל קרצ'מר, עד פירוקה. לאחר מכן החל לשמש כר"מ בישיבת תקוע. מאז שנת תש"ן הוא מלמד במדרשת לינדנבאום, ומשנת תשנ"ב גם במדרשת מת"ן. משנת תשס"ט הוא מלמד בקהילת יקר תל אביב. לימד לתקופה גם בישיבת ההסדר אור תורה מחנים.
בקיץ 2005, לקראת ביצוע תוכנית ההתנתקות ועד כמה ימים טרם ביצועה, עבר עם משפחתו לגור בגן אור שבגוש קטיף, מתוך מטרה להביע הזדהות עם תושבי הגוש ולהושיט להם יד. הוא תמך בהתנתקות, אך סבר שהדרך שבה היא בוצעה הייתה נפשעת.
בשנת תשע"א עבר עם משפחתו למשך שנתיים ל"בית בלב" במטולה. הבית שימש מרכז לשיעורי יהדות ורוח ובית חם לסטודנטים ממכללת תל חי ולתושבי האזור, דתיים וחילונים.
החל משנת תשע"ד, למשך כמה שנים, שימש הרב אביה הכהן כרב היישוב הקהילתי אליאב שבחבל לכיש. ביישוב מתגוררות משפחות דתיות, מסורתיות וחילוניות.
הרב הכהן מחזיק בעמדות שמאל-מרכז.
לאחר אירועי יום כיפור תשפ"ד אמר שאיננו יכול יותר להצביע לשמאל
קשרים משפחתיים

מבין אחיו מוכרים האלוף גרשון הכהן, הרב רא"ם הכהן והרב אלישיב הכהן. נשוי לאלישבע, ד"ר לספרות עברית, מומחית לשירת ימי הביניים ובתו של הרב מרדכי ברויאר, חתן פרס ישראל. אב לשבעה וסב, מתגורר באלון שבות.
גישתו הלימודית

גישתו הייחודית של הרב הכהן בהוראת התנ"ך החלה כבר בראשית דרכו בישיבת עין-צורים. הוא משלב בין מחקר המקרא המדעי ללימוד אמוני-ישיבתי. יחד עם הרב דוד ביגמן פיתח גישת לימוד, שלימים כונתה 'גישת התמורות'. הגישה מתבססת על 'שיטת הבחינות' של חותנו, הרב מרדכי ברויאר. אך במקום לראות את הסתירות כמשקפות 'בחינות' שונות של אותה המצווה, לפי גישת התמורות הפערים והסתירות בחוקי המקרא נובעים מתמורות ומשינויים בחוק (בדומה לשינויים ההלכתיים בתורה שבעל פה לאורך הדורות שלאחר המקרא).
שיטת לימודו בגמרא מתאפיינת בחיפוש אחר היסודות הרעיוניים והרגשיים שבסוגיות ההלכתיות והאגדתיות כאחת, ומציאת נקודות השקה בינן לבין חיי האדם.
בעיסוקו בעבר בעולם החסידות הוא מצא עניין בהגותם של רבי נחמן מברסלב ורבי צדוק הכהן מלובלין וסבור שהגותם יכולה לשמש גשר בין עולם האמונה הישיבתי לעולם מחקר המקרא המדעי. כיום, הוא מתמקד גם בדמותם ובהגותם של הבעל שם טוב ורבי משה חיים אפרים מסדילקוב.
ספריו

שיעורי ליל יום כיפור בישיבת הקיבוץ הדתי, עין צורים, תשס"ו
תפילה לאל חי: מסע הנפש ונשמת השיר בספר תהלים, ישיבת הקיבוץ הדתי, עין צורים, תשס"ז
הבורחים אלי תרשיש: מדרש ספר יונה, אלה, גוש עציון, תשע"ג-2013
פני אדם: לתורת האדם והעם בספר במדבר, ידיעות ספרים, תשע"ד
לפני ה' יראה: עיונים במסכת חגיגה, משלבים, תשע"ד
וימתקו המים: שערים במסכת סוטה, ישיבת תקוע, תשפ"ג
הערות שוליים

1 2  אריאל הורוביץ, ”התפילה השיוויונית גורמת לפילוג במגזר הדתי“, באתר nrg‏, 11 במאי 2014
↑  רשימת אנשי הצוות באתר מת"ן
↑  רשימת אנשי הצוות בישיבת מחנים
↑  יאיר אטינגר, אחיו של מפקד הכוחות המפנים הסתנן לגוש למרות המחסומים, באתר הארץ, 22 ביולי 2005
↑  רבני השמאל הדתי נגד יעלון: "פירומן", באתר "סרוגים", 14 במרץ 2016
↑   הרב אביה הכהן: ״תחושת בגידה - אני לא יכול להמשיך להצביע שמאל״, סרטון בערוץ "TOV אקטואליה יהודית", באתר יוטיוב (אורך: 17:57)
↑  ראו בספר גישת התמורות, בעריכת חזי כהן ואביעד עברון, הוצאת מגיד וישיבת מעלה גלבוע, תשע"ט. ובייחוד ראו שם באחרית הדבר של הכהן, "דרך אמונה בחרתי", עמ' 277–288.
| --- | --- |
בקרת זהויות :  NLI: 987007304733405171  BnF: cb17005912t (data)  ISNI: 0000 0001 1000 2921  LCCN: n2011004643  VIAF: 297922052   WorldCat (עם VIAF): 297922052
אברהא ואצבחא

| --- | --- |
 מדינה:  קיסרות אקסום
 עיסוק:  מונרכים
 דת:  נצרות
 
אברהא (געז: አብርሃ, "מביא אור") ואצבחא (አጽብሐ, "מעלה השחר") אלו האחים שמלכו יחדיו על אקסום ולפי המסורת האתיופית היו למלכים הראשונים שקיבלו את הנצרות עליהם בהשפעתו של פרומנטיוס בראשית המאה ה-4. במספר רשימות מלכי אקסום המסורתיות נרשם שהם מלכו יחדיו 27 שנים ושישה חודשים, כאשר אצבחא מלך עוד 12 או 15 שנים לבדו.
מטבעות עם דמותו של עזנה.
אחת מן ההשערות העלתה כי מדובר באברהא שליט תימן מטעם אקסום ואצבחא הוא אלה-אצבחא שהוא שמו המלכותי של המלך האקסומי כלב. שני אלו חיו בתחילת המאה ה-6. אחרים זיהו את שני האחים עם המלכים עזנה וסזנה שמלכו יחדיו במאה ה-4 ועליהם סופר אצל אתנסיוס שקיבלו את הנצרות כדת הממלכה.
כיום מוסכם שמדובר על תקופתו של עזנה ושהוא היה המלך שקיבל את הנצרות וכן בתקופתו החלו להטביע במטבעות אקסומיים עם צלבים לצד דמותו. למרות הזיהוי עדיין לא ברור מהיכן השם "אצבחא" הגיע לעזנה וישנם השערות מגוונות בנושא.
שני האחים נחשבים לקדושים בכנסייה האתיופית ויום זיכרונם הוא ב-4 בחודש טקמת.
ביתא ישראל

במסורת ביתא ישראל התקופה הזו שאקסום קיבלה את הנצרות נקראת "הכפירה תחת אברהא ואצבחא" שכן רבים מתושבי אקסום טרום ההתנצרות היו יהודים. המסורת הנוצרית-אתיופית מוספיה:
צנפא-ארעד הוליד את אברהא ואת אצבחא. בימיהם, בהיותם באכסום, הופיעה הנצרות... אבי סלמא היה סוחר ואתו בא אבא-סלמא. חלק מעם חבש היה חי בימים ההם באמונה היהודית, ואחרים היו מקדשים את הנחש. אבא-סלמא למדם את דת-ישוע המשיח... התנצרותם היה בשנת 333 ללדת המשיח. אברהא ואצבחא בנו את אכסום...
לפי מסורות אלו, בתקופה זו ניתן ליהודים, שבראשם הנסיך פינחס, אשר סירבו להתנצר את השם "ביתא ישראל".
לקריאה נוספת

Stuart Murno-Hay, "Abrəha and Aṣbəḥa" in Siegbert Uhlig (Editor), Encyclopaedia Aethiopica: A-C, Harrassowitz, 2003, ISBN 3447047461, p. 45-46
Stuart C. Munro-Hay, Aksum: an African civilisation of late antiquity (אורכב 09.08.2017 בארכיון Wayback Machine), Edinburgh University Press, 1991, ISBN 0748601066
חגי ארליך, הגר סלומון, סטיבן קפלן, אתיופיה: נצרות, אסלאם, יהדות, האוניברסיטה הפתוחה, 2003
הערות שוליים

1 2  James Bruce, Travels to Discover the Source of the Nile, In the Years 1768, 1769, 1770, 1771, 1772 and 1773, Vol I, p. 485
↑  אהרן זאב אשכולי, ספר הפלשים - יהודי חבש תרבותם ומסורותיהם, מוסד הרב קוק וראובן מס, תשל"ג, עמ' 147